Osnovna škola Vukovina

Gornje Podotočje, Školska 20/A, 10419 Vukovina

KLASA:112-04/25-01/07

URBROJ:238-31-19-02/01-25-1

U Gornjem Podotočju, 22.04.2025.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, **152/14.,** 7/17. i 68/18., 98/19., 64/20., 151/22, 156/23) članka 13. Pravilnika o radu te članaka 6. i 7. Pravilnika o postupku zapošljavanja te procjeni i vrednovanju kandidata za zapošljavanje ( u daljnjem tekstu: Pravilnik ) ) **ravnatelj** Osnovne škole Vukovina sa sjedištem u Gornjem Podotočju, Školska 20/A, 10419 Vukovina objavljuje

**NATJEČAJ**

**za zasnivanje radnog odnosa**

1. **učitelj/ica matematike** – 1 izvršitelj/ica na određeno vrijeme (zamjena za 2 djelatnice: dopust radi njege djeteta sa težim smetnjama u razvoju ½ radnog vremena; roditeljski dopust ½ radnog vremena, 40 sati ukupno tjedno radno vrijeme;

2. mjesto rada: u sjedištu ustanove, prema potrebi van sjedišta ustanove.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

Uvjeti: Opći uvjet za zasnivanje radnog odnosa prema Zakonu o radu i posebni uvjeti propisani Zakonom o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/19. i 75/20).

Posebni uvjeti su poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada i odgovarajuća vrsta i razina obrazovanja prema članku 105. stavak 6. Zakona o odgoju i obrazovanju u osnovnoj i srednjoj školi i prema članku 15. Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/19. i 75/20).

Osobe koje su završile drugi studijski program s najmanje 55 ECTS iz čl. 15. točke b), čl. 16. točke b), čl. 18. točke b), čl. 19. točke b) i čl. 22. točke b) Pravilnika, odgovarajuću vrstu obrazovanja, uz isprave iz članka 3. stavka 3. Pravilnika dokazuju potvrdom o ispunjenosti propisanih uvjeta koju izdaje visoko učilište na kojem se izvodi odgovarajući studijski program nastavničkog smjera.

Potvrda se izdaje na zahtjev osobe koja je završila drugi studijski program s najmanje 55 ECTS bodova uz koji je ista dužna priložiti mišljenje visokog učilišta na kojem je završen studij o utvrđenom broju bodova s preddiplomskog i diplomskog sveučilišnog studija, specijalističkog diplomskog stručnog studija ili dodiplomskog sveučilišnog studija.

Uz prijavu na natječaj potrebno je priložiti:

1. životopis
2. diplomu odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 8 dana od dana raspisivanja natječaja
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16. )

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu [Ministarstva hrvatskih branitelja s popisom dokaza potrebnih za ostvarivanja prava prednosti.](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu [Ministarstva hrvatskih branitelja s popisom dokaza potrebnih za ostvarivanja prava prednosti.](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat/kinja koji/a je pravodobno dostavo/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje OŠ Vukovina.

Ako kandidat ne pristupi postupku procjene, smatra se da je povukao prijavu na natječaj.

Poziv kandidata na procjenu - razgovor/intervju s Povjerenstvom, vrijeme i mjesto održavanja razgovora/intervjua s Povjerenstvom i rang lista kandidata koji se pozivaju na razgovor objavit će se najmanje tri dana prije dana određenog za razgovor/intervju na mrežnoj stranici Osnovne škole Vukovina na [www.os-vukovina.skole.hr](http://www.os-vukovina.skole.hr/) u rubrici pod nazivom „ZAPOŠLJAVANJE“, podrubrici „POZIV KANDIDATA NA INTERVJU S POVJERENSTVOM I RANG LISTA“.

Kandidat prijavljen na na natječaj biti će obavješten putem mrežne stranice Osnovne škole Vukovina, [[www.os-vukovina.skole.hr](http://www.os-vukovina.skole.hr/)](http://www.os-vukovina.hr) u rubrici pod nazivom „ZAPOŠLJAVANJE“, podrubrici „OBAVIJEST O REZULTATIMA IZBORA“ o rezultatima procjene i vrednovanja najkasnije u roku od osam dana od dana sklapanja ugovora o radu s odabranim/om kandidatom. U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21. stavku 4. Pravilnika.

Natječaj je objavljen dana 23.04.2025. godine na mrežnoj stranici Osnovne škole Vukovina, [www.os-vukovina.skole.hr](http://www.os-vukovina.skole.hr/) u rubrici pod nazivom „ZAPOŠLJAVANJE“, podrubrici „NATJEČAJI“, i na oglasnoj ploči Osnovne škole Vukovina te mrežnoj stranici i oglasnoj ploči Hrvatskog zavoda za zapošljavanje i traje do 02.05.2025. godine.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je 8 (osam) dana od dana objave natječaja na mrežnoj stranici i oglasnoj ploči Osnovne škole Vukovina i mrežnoj stranici i oglasnoj ploči Hrvatskog zavoda za zapošljavanje.

Prijave na natječaj dostavljaju se neposredno ili poštom na adresu: Osnovna škola Vukovina, Školska 20/A, Gornje Podotočje, 10419 Vukovina s naznakom „za natječaj za učitelja matematike“.

Nepravodobne i nepotpune prijave neće se razmatrati.

Ravnatelj:

Damir Bedić, mag.cin.